《九日游观音岩歌简同游诸君子》
明代·王廷相

南都诸曹官事简，南都大夫乐游衍。我来半载值多务，九日登高不嫌晚。

太平门开山簇簇，锦石灵泉间珍木。野人已慰沧洲心，诸贤真享烟霞福。

观音阁下秋江横，燕子矶头瑶草青。虽无仙菊十丈把，颇有名酒千杯倾。

金陵佳丽区，万古来贤豪。灵运诗篇悬白日，安石棋墅生蓬蒿。

我生何啻鸿一毛，浩歌不谢青天高。东吴山水兴方剧，北极星辰梦巳遥。

回瞻勾曲峰，上接牛女矶。华阳七十洞，洞洞生阴晖。

矫首招鸿蒙，把臂谈希夷。玉仙之居天地枢，尧水不没秦兵迷。

赤龙白鹄日飞走，琼户金坛紫云阜。尘中懊恼伤素怀，欲向茅君结宾友。

作者简介：王廷相（1474-1544），字子衡，号浚川，世称浚川先生，河南仪封（今兰考）人，祖籍潞州。明代著名文学家、思想家、哲学家。王廷相幼年聪慧奇敏，好为文赋诗，且留心经史。《明史》称他“博学强记，精通经术、星历、舆图、乐律，河图洛书，周邵程张之书，皆有论驳” 。明孝宗时，与李梦阳、何景明等人，提倡古文，反对台阁体，时称“七子”（“前七子”）。 官至南京兵部尚书、都察院左都御史。谥“肃敏”。